***Мәктәп туры***

ТАТАР МӘКТӘБЕНДӘ УКУЧЫ БАЛАЛАРГА

**ТАТАР ТЕЛЕННӘН ОЛИМПИАДА** **БИРЕМНӘРЕ**

(2021-2022 нче уку елы)

**4 нче сыйныф**

**Үткәрү вакыты – 60 минут**

**Максималь балл – 32**

**I. Тестлардан дөрес җавапны билгеләгез.**

1. Нечкә сузык авазны билгеләгез. **(2 балл)**

а) [а];

ә) [у];

б) [ы];

в) [и].

2. Яңгырау тартыкны билгеләгез. **(2 балл)**

а) [ф];

ә) [в];

б) [с];

в) [х].

3. Хәреф белән аваз саны туры килгән сүзне билгеләгез. **(2 балл)**

а) *яфрак*;

ә) *каен*;

б) *агач*;

в) *мәкаль*.

4. Ясалма сүзне билгеләгез. **(2 балл)**

а) *балыкчы*;

ә) *бала*;

б) *карлыган*;

в) *мәктәп*.

5. Чыгыш килешендәге исемне билгеләгез. **(2 балл)**

а) *мәктәп*;

ә) *мәктәпкә*;

б) *мәктәптән*;

в) *мәктәптә*.

6. Күплек сан кушымчасы ***-нар*** ялгана торган сүзне билгеләгез. **(2 балл)**

а) *тиен*;

ә) *урман*;

б) *бүре*;

в) *аю*.

7. Юклык төрендәге фигыльне билгеләгез. **(2 балл)**

а) *кайта*;

ә) *укымады*;

б) *язачак*;

в) *җырлады*.

8. Үткән заман хикәя фигыльне билгеләгез. **(2 балл)**

а) *яза;*

ә) *язар;*

б) *язды;*

в) *язачак.*

**II. Теоретик бирем.**

Сүзләрне бер юлдан икенче юлга күчерү кагыйдәләрен языгыз. **(4 балл)**

**III. Гамәли-иҗади бирем.**

1. Шигъри юлларның төшеп калган хәрефләрен куеп, күчереп языгыз. **(2 балл)**

*С****...****йләшеп, уйнап була,*

*Күп нәрсә б****...****леп була,*

*Ша****...****рып-к****...****леп була –*

*Дусларың гына булсын!*

(Рөстәм Мингалим)

2. ***Дусларың*** сүзенә аваз-хәреф анализы ясагыз. **(4 балл)**

3. Сезнең дусларыгыз күпме? Дуслар нинди булырга тиеш? Шул хактагы фикерләрегезне 6 җөмләдән торган бәйләнешле текст итеп языгыз. **(6 балл)**