***Мәктәп туры***

ТАТАР МӘКТӘБЕНДӘ УКУЧЫ БАЛАЛАРГА

**ТАТАР ТЕЛЕННӘН ОЛИМПИАДА** **БИРЕМНӘРЕ**

(2021-2022 нче уку елы)

**6 нчы сыйныф**

**Үткәрү вакыты – 60 минут**

**Максималь балл – 38**

**I. Тестлардан дөрес җавапны билгеләгез.**

1. Хәреф белән аваз саны туры килгән сүзне билгеләгез. **(2 балл)**

а) *юлбарыс*;

ә) *төньяк*;

б) *табигать*;

в) *сәгать*.

2. Рәт гармониясенә буйсынмаган сүзне билгеләгез. **(2 балл)**

а) *шәһәр*;

ә) *һәйкәл*;

б) *мәйдан*;

в) *урам*.

3. Фонетик принцип буенча язылган сүзне билгеләгез. **(2 балл)**

а) *әби*;

ә) *унбиш*;

б) *сәлам*;

в) *төлке*.

4. Синонимнардан торган рәтне билгеләгез. **(2 балл)**

а) *көн, төн*;

ә) *карга, карга*;

б) *агач, яфрак*;

в) *тиз, кызу*.

5. Рус алынмасын билгеләгез. **(2 балл)**

а) *сәгать*;

ә) *бутерброд*;

б) *кәбестә*;

в) *концерт*.

6. Боерык фигыльне билгеләгез. **(2 балл)**

а) *укый*;

ә) *укы*;

б) *укыган*;

в) *укыды*.

7. Артыклык дәрәҗәсендәге сыйфатны билгеләгез. **(2 балл)**

а) *сары*;

ә) *саргылт*;

б) *сарырак*;

в) *сап-сары*.

8. Эндәш сүз кулланылган җөмләне билгеләгез. **(2 балл)**

а) *Алсу Илгизовна – татар теле укытучысы.*

ә) *Алсу Илгизовна, керергә ярыймы?*

б) *Бүген Алсу Илгизовнаның туган көне.*

в) *Укучылар Алсу Илгизовнаны хөрмәт итәләр.*

**II. Теоретик бирем.**

Сүзлекләр турында белгәннәрегезне языгыз. **(6 балл)**

**III. Гамәли-иҗади бирем.**

*“Әни, мин көчек күрдем!”*

*Әни, мин уйнаганда, Салкын тисә, ул көчек*

*Көчек күрдем урамда. Тышта терелми инде.*

*Әни, ул туңган иде, Нишләр инде ул анда,*

*Урамда кунган иде.* *Берьялгызы урамда?*

(Роберт Миңнуллин)

1. ***Көчек*** сүзенә фонетик анализ ясагыз. **(3 балл)**

2. Ачык иҗекләрдән генә торган сүзләрнең астына сызыгыз. **(3 балл)** 3. ***Әни*** һәм ***салкын*** сүзләренең антоним парларын языгыз. **(2 балл)** 4. Хуҗасыз, урам этләре белән бәйле фикерләрегезне 8 җөмләдән торган бәйләнешле текст итеп языгыз. **(8 балл)**